Γιασεμί Σαμαντούρα

Η ΓιασεμίΣτην επίσημη σελίδα της Ελληνικής Ομοσπονδίας Καλαθοσφαίρισης και στο περιοδικό Τρίποντο το όνομά της γράφεται Γιασεμί και όχι Γιασεμή. Σαμαντούρα, γεννημένη στις 8 Ιουλίου 1966, είναι Ελληνίδα πρώην αθλήτρια καλαθοσφαίρισης. Με ύψος 1,73 εκ. αγωνιζόταν στη θέση του σούτινγκ γκαρντ, ενώ σήμερα είναι προπονήτρια καλαθοσφαίρισης.

 Καριέρα 
Ξεκίνησε την καριέρα της από την ομάδα του Παλαιού Φαλήρου και διακρίθηκε για το πολυδιάστατο παιχνίδι της καθώς και την ικανότητά της στο σκοράρισμα. Την περίοδο 1988-89 σημείωσε μέσο όρο 35 πόντους στο πρωτάθλημα της Α' ΕΣΚΑ.Περιοδικό Το Τρίποντο, τεύχος 26, 9 Μαΐου 1989, σελ.56 Τον Αύγουστο του 1989 ο προπονητής Γιώργος Βελισσαράκος, ο οποίος την ανέδειξε, ανέλαβε την τεχνική ηγεσία της γυναικείας ομάδας μπάσκετ του Παναθηναϊκού και με την οικονομική παρέμβαση του προέδρου του Παναθηναϊκού Παύλου Γιαννακόπουλου, επιχείρησαν την μεταγραφή της Σαμαντούρα στον ΠΑΟ. Η προσφορά του Παναθηναϊκού (10.000.000 δραχμές και έμψυχα ανταλλάγματα) υπήρξε κατά 50% μεγάλυτερη από εκείνη του πρωταθλητή Σπόρτιγκ.Περιοδικό Το Τρίποντο, τεύχος 38, 1 Αυγούστου 1989, σελ.63 Στον Παναθηναϊκό αγωνίστηκε έως το 1997.

Η Γιασεμί Σαμαντούρα αγωνίστηκε σε 9 αγώνες με την Εθνική Νεανίδων σημειώνοντας 50 πόντους (μ.ο. 5,6) και σε 34 αγώνες με την Εθνική Γυναικών σημειώνοντας 141 πόντους (μ.ο. 4,2). Συμμετείχε σε 5 διοργανώσεις στο Βαλκανικό Πρωτάθλημα Γυναικών (1984, 1985, 1986, 1988, 1990).

Το 2000 από τη θέση του προπονητή στη γυναικεία ομάδα μπάσκετ του Παναθηναϊκού κατάκτησε το Πρωτάθλημα και το Κύπελλο Ελλάδας. Η κατάκτηση του νταμπλ παραμένει η μοναδική στην ιστορία του τμήματος έως σήμερα. Το 2012 έχοντας επιστρέψει στην τεχνική ηγεσία της γυναικείας ομάδας του Παναθηναϊκού αναδείχθηκε φιναλίστ του πρωταθλήματος. Το 2013 ξανά κατάκτησε Πρωτάθλημα με τον Παναθηναϊκό.

Τον Αύγουστο του 2024 ανακοινώθηκε η έναρξη της συνεργασίας της με τη γυναικεία ομάδα του Ηράκλειο Ο.Α.Α..

Ανιψιός της Σαμαντούρα είναι ο καλαθοσφαιριστής Γιάννης Αθηναίου.«"Ο Παναθηναϊκός ξέχασε τα δελτία στην Αθήνα"!», άρθρο στον ιστότοπο WePlayBall.gr, 4 Φεβρουαρίου 2014.

 Παραπομπές 

 Εξωτερικοί σύνδεσμοι 


Κατηγορία:Ελληνίδες αθλήτριες της καλαθοσφαίρισης
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες Α.Γ.Ε. Χαλκίδας
Κατηγορία:Καλαθοσφαιρίστριες Παλαιού Φαλήρου
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Σπόρτιγκ
Κατηγορία:Προπονητές καλαθοσφαίρισης Παναθηναϊκού
Κατηγορία:Προπονητές καλαθοσφαίρισης Ηρακλείου
Κατηγορία:Σούτινγκ γκαρντ